5. A feladat az újkori Magyarország népességéhez kapcsolódik.
Oldja meg a feladatokat a források és ismeretei segítségével!
a) Nevezze meg azokat a népcsoportokat, amelyekre az egyes források vonatkoznak! Egy népcsoport többször is előfordulhat. (Elemenként 0,5 pont.)

A) „Ami Baranyának […] népességét illeti, azt, igen kevés kivétellel, vasszorgalmáról
mindenki dicséri és legvagyonosabbnak ismeri el a megyének népessége közt. Házai
sokkal szebbek, tágasabbak, mintsem a magyaroké és ráczokéi [szerbek].” (Höbling
Miksa, 1845)
A népcsoport neve: ……………………………..
B) „Ez a jövevény és idegen nép annyira elszaporodott, úgyannyira elárasztotta szinte
egész Erdélyt, hogy úgy látszik, három bevett nemzete közül kettőt, ha nem is múl
felül, de felér vele.” (Az erdélyi nemesség beadványa, 1744)
A népcsoport neve: ……………………………..
C) „[Célom, hogy velük], akik jelenlegi helyzetük következtében otthonukat elhagyni
és betevő falatjukat […] ebben az erősen elnéptelenedett hazában keresni kénytelenek,
az üres helységeket népessé tegyem, és […] a katolikus vallás is inkább
gyarapodhassék.” (Károlyi Sándor beadványa, 1712)
A népcsoport neve: ……………………………..
D) „Hogy a török zsarnokságának torkából kiragadtunk, és egykori szabadságotokat
helyreállítottuk, […] örök kötelezettségeteket […] beismeritek. […] Viszont, hogy
császárságunk és uralmunk szelídségét és vonzó voltát mindjárt a küszöbön érezzétek,
[…] elhatároztuk: hogy […] szabadságtokban legyen magatok között saját hatalmatokból
[…] érseket állítani. Az érsek pedig szabadon rendelkezhetik a görög szertartású
összes keleti egyházakkal [értsd: templomokkal].” (I. Lipót kiváltságlevele, 1690)
A népcsoport neve: ……………………………..
b) Nevezze meg azt a területet, ahova a D) jelű forrásban szereplő kiváltságlevélben jellemzett népcsoportot telepítették, és amelyet később a bécsi udvar közvetlen irányításaalatt, Magyarországtól elkülönülten kormányoztak! (1 pont)
……………………………………………
c) Mi volt a betelepítések gazdasági célja, amelyben a földbirtokosok és az állam érdekei megegyeztek? (1 pont)
………………………………………………………………………………………………



Megoldás
5. XVIII. századi demográfia (Összesen 4 pont.)
a) A) német / sváb
B) román / oláh
C) német / sváb
D) szerb / rác (Elemenként 0,5 pont.)
b) (Katonai) Határőrvidék (1 pont)
c) Az adóbevételek biztosítása. / Munkaerő a (mezőgazdaságnak) (A helyes válasz más megfogalmazásban is elfogadható.) (1 pont)
